শেফিল্ড ইউনাইটেড ফুটবল ক্লাব

শেফিল্ড ইউনাইটেড ফুটবল ক্লাব (সাধারণত শেফিল্ড ইউনাইটেড এফসি অথবা শুধুমাত্র শেফিল্ড ইউনাইটেড নামে পরিচিত) হচ্ছে শেফিল্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে খেলে। এই ক্লাবটি ১৮৮৯ সালের ২২শে মার্চ তারিখে প্রতিষ্ঠিত হয়েছে। শেফিল্ড ইউনাইটেড তাদের সকল হোম ম্যাচ শেফিল্ডের ব্রামল লেনে খেলে থাকে; যার ধারণক্ষমতা হচ্ছে ৩২,৭০২। বর্তমানে এই ক্লাবের ম্যানেজারের দায়িত্ব পালন করছেন পল হেকিংবোটম এবং সভাপতির দায়িত্ব পালন করছেন মুসা'আদ বিন খালিদ আল সৌদ। উত্তর আয়ারল্যান্ডীয় রক্ষণভাগের খেলোয়াড় জন ইগান এই ক্লাবের অধিনায়কের দায়িত্ব পালন করছেন। ঘরোয়া ফুটবলে, শেফিল্ড ইউনাইটেড এপর্যন্ত ১০টি শিরোপা জয়লাভ করেছে; যার মধ্যে ১টি ফুটবল লিগ প্রথম বিভাগ, ১টি ফুটবল লিগ উত্তর, ১টি দ্বিতীয় স্তরের লিগ, ১টি তৃতীয় স্তরের লিগ, ১টি চতুর্থ স্তরের লিগ, ৪টি এফএ কাপ এবং ১টি শেরিফ অফ লন্ডন চ্যারিটি শিল্ড শিরোপা রয়েছে। অর্জন লিগ প্রথম বিভাগ/প্রিমিয়ার লিগ চ্যাম্পিয়ন (১) ১৮৯৭–৯৮ রানার-আপ (১): ১৮৯৬–৯৭, ১৮৯৯–১৯০০ ফুটবল লিগ উত্তর চ্যাম্পিয়ন: ১৯৪৫–৪৬ দ্বিতীয় বিভাগ/ইএফএল চ্যাম্পিয়নশিপ চ্যাম্পিয়ন: ১৯৫২–৫৩ রানার-আপ: ১৮৯২–৯৩, ১৯৩৮–৩৯, ১৯৬০–৬১, ১৯৭০–৭১, ১৯৮৯–৯০, ২০০৫–০৬, ২০১৮–১৯ তৃতীয় বিভাগ/লিগ ওয়ান চ্যাম্পিয়ন: ২০১৬–১৭ রানার-আপ: ১৯৮৮–৮৯ চতুর্থ বিভাগ/লিগ টু চ্যাম্পিয়ন: ১৯৮১–৮২ কাপ এফএ কাপ চ্যাম্পিয়ন: ১৮৯৮–৯৯, ১৯০১–০২, ১৯১৪–১৫, ১৯২৪–২৫ রানার-আপ: ১৯০০–০১, ১৯৩৫–৩৬ শেরিফ অফ লন্ডন চ্যারিটি শিল্ড চ্যাম্পিয়ন: ১৮৯৮ (যৌথভাবে) তথ্যসূত্র বহিঃসংযোগ দাপ্তরিক ওয়েবসাইট (ইংরেজি)